section_heading: Poglavlje peto: Religijske metafizičke tvrdnje su lažne
paragraph_text: Hitchens počinje ovo poglavlje pisanjem o tome da je čvrsta vjera koja se mogla suprotstaviti svakom obliku razuma davno nestala. On uspoređuje popularno znanje o svijetu iz vremena Tome Akvinskoga s onime što danas znamo o svijetu. Rabi Laplaceov primjer: "nemam potrebe za tom hipotezom (o Bogu)",<ref>Hitchens 2007., str. 66-67. da dokaže da nam Bog više ne treba za objašnjenje pojava u našoj okolini. On tvrdi da religija postaje zastarjela kao objašnjenje kada postane izborna ili jedna među mnogim različitim vjerovanjima. Zaključuje tvrdnjom da skok vjere nije tek jedan skok. To je skok koji se opetovano čini, i skok koji postaje sve teže učiniti što ga se više čini. Ovo je razlog zašto sada mnogi religiozni ljudi osjećaju potrebu da se odmaknu od puke vjere i navedu dokaz za svoja vjerovanja.